साथ ही यह सलाह भी दी गयी है कि यदि आपको ऐसा लगे कि गोलियां लेने के बाद से आपका वजन बढ़ने लगा है तो आप को फौरन डॉक्टर से मिलना चाहिए. इन गोलियों में हार्मोन होते हैं. हालांकि कई सालों के अनुसंधान के बाद इन गोलियों में बहुत बेहतरी की जा चुकी है, लेकिन कुछ महिलाओं पर इनका दूसरा असर भी देखा जाता है. हाल ही में फ्रांस में एक महिला ने इस बात की शिकायत की है कि उसे गर्भनिरोधक गोलियों के कारण स्ट्रोक हुआ और लकवा मार गया. इस महिला ने जर्मनी की मशहूर दवा बनाने वाली कंपनी बायर पर मुकदमा किया है. इस मामले के बाद से फ्रांस में गर्भनिरोधक गोलियों की बिक्री पर नए नियम बनाए जा रहे हैं.